armvectores/hy_wikipedia_2023 huggingface dataset:
Ֆենհաո

Ֆենհաո (չինարեն ավանդ. 灃鎬, հեշտ. 沣镐 , պինին: Fēnghào), Արևմտյան Չժոու արքայատոհմի մայրաքաղաքը, որ կազմավորվել է այդ նույն արքայատոհմի նախկին մայրաքաղաքների՝ Ֆենի ու Հաոյի միավորման արդյունքում (դրանք գտնվել են Ֆեն գետի աջ ու ձախ ափերին՝ Հուանհեի վտակ Վեյհեի հետ նրա միախառնվելու վայրի մերձակայքում): Պատմական այդ մայրաքաղաքի ավերակները ներկայումս գտնվում են Չինաստանի Ժողովրդական Հանրապետության Շենսի նահանգում, Սիան քաղաքից 12 կիլոմետր դեպի հարավ-արևմուտք: 1961 թվականին Չինաստանի Ժողովրդական Հանրապետության Պետական խորհրդի որոշմամբ Ֆենհաոյի ավերակներին շնորհվել է մշակութային ժառանգության նշանակալից օբյեկտի կարգավիճակ:


== Պատմություն ==
Ֆեն քաղաքը հիմնել է արքա Ժու Վեն Վանը, Հաո քաղաքը՝ արքա Ժու Վու Վանը, Հանի ժամանակներում:
Հնագիտական հետազոտությունների ու պեղումների ընթացքում հայտնաբերվել են պալատի ավերակներ, շենքերի հիմքեր, որպես պահեստարաններ ծառայած քարանձավներ, արհեստագործական արտադրանքի նմուշներ, դամբաններ և արժեքավոր այլ իրեր ու առարկաներ:
Հնավայրը կարևորագույն նշանակություն ունի Արևմտյան Չժոուի թագավորության հասարակական կյանքն ուսումնասիրելու տեսակետից: Այդ նկատառումով էլ 1961 թվականից ընդգրկված է Չինաստանի Ժողովրդական Հանրապետության պատմամշակութային հուշարձանների ցանկում:


== Գրականություն ==
Cihai („Meer der Wörter“), Shanghai cishu chubanshe, Shanghai 2002, ISBN 7-5326-0839-5


== Ծանոթագրություններ ==


== Արտաքին հղումներ ==
Fenghao Site Archived 2015-01-31 at Archive.is
Feng-Hao yizhi yu mudi Archived 2010-03-02 at the Wayback Machine.
Իսլար

Իսլար (վրաց.՝ ისლარი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Խարագաուլից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 137 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ամանորյա ոսկեգույն հրեշտակ

Ամանորյա ոսկեգույն հրեշտակ, Հայաստանի և Երևանի ամանորյա նորընտիր խորհրդանշան։ Խորհրդանշանն է հրեշտակ, որի ձեռքին փողն է, որով նա ազդարարում է Նոր տարվա գալուստը։ Երևանի քաղաքապետարանի Արտաքին ձևավորման և գովազդի վարչությունը BB Media ընկերության հետ համատեղ մշակել է 2013 թվականի Նոր տարվա տարբերանշանը։


== Ծանոթագրություններ ==
Նվարդ Տերյան

Նվարդ Վահանի Տերյան (ապրիլի 28, 1920(1920-04-28), Մոսկվա, Խորհրդային Ռուսաստան - հոկտեմբերի 12, 1978(1978-10-12), Մոսկվա, ԽՍՀՄ, թաղված է Գանձա գյուղում), հայ տերյանագետ, թարգմանչուհի։
Վահան Տերյանի դուստրը, Գևորգ Էմինի կինը։


== Կենսագրություն ==
Նվարդ Տերյանը ծնվել է 1920 թվականին Մոսկվայում։ 1942 թվականին ավարտել է Մոսկվայի իրավաբանական ինստիտուտը։ Կազմել, ծանոթագրել և հրատարակել է Վահան Տերյանի 67 նամակները՝ ուղղված Միսկարյան քույրերին («Չհրապարակված նամակներ», 1970), ռուսերեն է թարգմանել, կազմել, ծանոթագրել «Քննադատություն և հրապարակախոսություն» (1985) ժողովածուն։ Տողացի ռուսերեն է թարգմանել Վահան Տերյանի չթարգմանված բանաստեղծությունները, որոնք տեղ են գտել 1985 թվականին Լենինգրադում հրատարակված «Վահան Տերյան» ժողովածուում։
Մահացել է 1978 թվականին Մոսկվայում։ Թաղված է Գանձա գյուղում, 1852 թվականին իր պապերի՝ Տեր Գրիգորի և Տեր Սուքիասի կողմից կառուցված Սուրբ Կարապետ եկեղեցու բակում։ Եկեղեցին ընդգրկված է Վահան Տերյանի տուն-թանգարանի համալիրի կազմում։


== Երկեր ==
Նամակներ, 1972 ։ Տիտղթ. (Վ. Տերյան, կազմ., առաջաբ. և ծանոթագր.՝ Ն. Տերյան)
Критика и публицистика : Статьи, 1985 : т.л. (Ваан Терьян; Сост., пер. и примеч. Н. Терьян)
Ваан Терьян : Неизданные письма, 1970 : т.л. (Подготовка текста, предисл. и коммент. Н. Терян)


== Ընտանիք ==
Հայր՝ Վահան Տերյան
Ամուսին՝ Գևորգ Էմին
Որդիներ՝ Վահան Էմին, Գրիգոր Էմին Տերյան


== Ծանոթագրություններ ==


== Արտաքին հղումներ ==
Ո՞վ է Նվարդ Տերյանը․ Գրիգոր Էմին-Տերյան
Դաթչա

Դաթչա (թուրքերեն՝ Datça), քաղաք և շրջան Թուրքիայի հարավարևմտյան մասում, Մուղլայի մարզում։ Քաղաքը տեղակայված է համանուն թերակղզու վրա, որը ձգվում է ավելի քան 100 կիլոմետր։ Շրջկենտրոն Դաթչային ենթակա են 9 գյուղական համայնքներ։


== Պատմություն ==
Անտիկ ժամանակներում այս տարածքում գտնվում էր Կնիդ քաղաքը։ Արդյունքում տարածքը մտավ Հռոմեական կայսրության կազմը, այնուհետև Բյուզանդիայի, իսկ արդեն XV դարից սկսած այն մտել է Օսմանյան կայսրության կազմը։ XX դարի սկզբին քաղաքը որոշ ժամանակ անվանվել է Ռեշադիե, ի պատիվ Մուհամմեդ V սուլթանի։


== Արտաքին հղումներ ==
Շրջանի պաշտոնական կայք էջը
Քաղաքի պաշտոնական կայք էջը
Բոխի (ժախ)

Անվան այլ կիրառումների համար տե՛ս՝ Բոխի (այլ կիրառումներ)Բոխի, ձիասամիթ (լատ.՝ Hippomarathrum),  նեխուրազգիների (հովանոցավորներ) ընտանիքի բազմամյա խոտաբույսերի ցեղ։ Հայտնի է մոտ 12, Հայաստանում՝ 1 տեսակ։


== Տարածումը Հայաստանում ==
Տարածված է Շիրակի, Տավուշի, Արագածոտնի, Արարատի, Գեղարքունիքի, Սյունիքի և այլ մարզերում։ Աճում է չոր, քարքարոտ լանջերին։


== Նկարագրություն ==
Ցողունն անկյունակողավոր է, ճյուղավորվող, բարձրությունը՝ մինչև 1 մ։ Տերևները գորշականաչավուն են՝ բազմակի փետրաձև կտրտված։ Ծաղկաբույլը հովանոց է, ծաղիկները՝ դեղին։ Ծաղկում է հուլիս-օգոստոսին։ Պտուղը ձվաձև է կամ գնդաձև։ Դեղաբույս է. պարունակում է եթերայուղեր, ալկալոիդներ։ Հաստ տերևակոթուններն օգտագործում են սննդի մեջ։ Ժախը Heracleum trachyloma fisch.et Lall. պատկանում է (Heracleum) կարգին և կապ չունի Բոխնի (Hippomarathrum), ոչ թե Բոխի (լատ.՝ Carpinus), (ղաժի, կեչազգիների ընտանիքի տերևաթափ ծառ) բույսի հետ։


== Հավաքելու առանձնահատկություններ ==
Բույսն արտաքնապես շատ նման է նարդեսին։
Քանի որ բոխին բազմամյա, հազվադեպ հանդիպող բույս է, կարևոր է այն հավաքելիս ցուցաբերել զգուշություն, և՛ որպեսզի չվնասվի ընդհանուր բույսը, և՛ որպեսզի ձեռք բերվի փարթամ, ուտելի բնամթերք։ Այսպես. չի կարելի պռճոկել ու արմատախիլ անել բույսն ամբողջությամբ, կամ պոկել բոլոր տերևները։ Հարկավոր է զգուշությամբ պտտելով դուրս քաշել կենտրոնական ընձյուղը, որը ամենափարթամն է ու ուտելին, կամ, խոշոր բույսի դեպքում, դուրս քաշել կենտրոնականին հարակից փարթամ ընձյուղները։ Երբեք չի կարելի հավաքել ծաղկող կամ սերմնավորված ընձյուղները, քանի որ բոխին ծաղկում է շատ հազվադեպ, ու ծաղկում է հազարից մեկը։ Կենտրոնական ընձյուղները հավաքելու դեպքում կարող եք բերքահավաքը կրկնել ամեն շաբաթ, քանի որ բույսը, չփչանալով, նորից փթթում է ու նոր ընձյուղներ տալիս։


== Օգտագործում ==
Բոխու մատղաշ ընձյուղ-տերևները ուտելի են և օգտակար։ Դրանք կարելի է մարինացնել՝ որպես պահածո։ Կարելի է արագ թթու դնել ու օգտագործել անմիջապես։ Նաև կարելի է խառնել պանրի հետ՝ հորելու նպատակով։ Բավականին թանկարժեք, դժվարությամբ հավաքվող բանջար է՝ օժտված հաճելի դառնահամով, օգտակար հատկություններով։
Պերեդովոե (ավան, Վոլնովախսկի շրջան)

Անվան այլ կիրառումների համար տե՛ս՝ ՊերեդովոեՊերեդովոե (ուկրաիներեն՝ Передове), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Պերեդովոե ավանում բնակվում էր 138 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արցախի Հանրապետության տնտեսություն

Արցախի Հանրապետության տնտեսությունն իրենից ներկայացնում է ՄԱԿ անդամ որևէ երկրի կողմից չճանաչված Արցախի Հանրապետության հասարակության արտադրողական ուժերի զարգացման համապատասխնող արտադրահարաբերությունների ամբողջությունը։


== Պատմություն ==
Բնական հումքի հնարավորություններով պայմանավորված՝ Արցախ-Ղարաբաղում ավանդաբար գործել են շերամորդի բոժոժի նախնական մշակման, մետաքսագործության, գորգագործության, գինեգործության, մետաղաձուլության, օղեթորման (թթից և խաղողից) գործատներ, բրուտագործության կետեր, կղմինդրի, սայլերի, կառքերի պատրաստման, կոշիկի, կարի արհեստանոցներ, ձիթհաններ, ջրաղացներ և այլն։ ԼՂՀ Մարտակերտի շրջանի տարածքում ֆրանսիացիները դեռևս 19-րդ դարում արդյունահանել են բազմամետաղների հանքանյութ։ Շուշիում գործել է ջրէկ (30 կՎտ)։
Արցախ-Ղարաբաղում բոժոժի վերամշակումն սկսել են 19-րդ դարի 60-ական թվականներին։ Մինչև 1918 թվականը երկրամասում գործել են մետաքսաթելի 36 և թելի ոլորման 10 գործատներ։ Արտադրած մետաքսաթելն սպառվել է Ռուսաստանում ու Ֆրանսիայում, իսկ գորգերը՝ Պարսկաստանում և այլուր։ 1879 թվականին Ֆիլադելֆիայում (ԱՍՆ) կազմակերպված միջազգային տոնավաճառում Ղարաբաղի մետաքսն արժանացել է արծաթե, իսկ 1882 թվականի Մոսկվայի ցուցահանդեսում՝ ոսկե մեդալի։ 19-րդ դարի վերջին Ղարաբաղի մետաքսաթելից գործվել են Փարիզի Ելիսեյան պալատի վարագույրները։


=== Տնտեսության առաջնթացը ===
Արցախի Հանրապետության անկախության հռչակմանը հաջորդած պատերազմ, գործողությունների հետևանքով գործող արտադրական հզորությունների 85 %-ը, բնակելի ֆոնդի 50 %-ը, սոցիալ-մշակութային ոլորտի հարյուրավոր օբյեկտներ, կապի և հաղորդակցության մեծ մասը շարքից դուրս են եկել։ Տնտեսական կյանքի վերականգնման առաջին նշանները երևացել են 1994 թվականի զինադադարից հետո միայն, երբ հանրապետության շուրջն ստեղծվել է անվտանգության գոտի, և բնակչությունը, հարաբերական խաղաղության պայմաններում, հնարավորություն է ստացել զբաղվելու արտադրական գործունեությամբ։ Պատերազմից ավերված տնտեսության վերականգնմանը զուգահեռ՝ նորաստեղծ հանրապետությունը ձեռնամուխ է եղել տնտեսական բարեփոխումների, որոնց սկզբնական փուլը բնութագրվում է սեփականության իրավ, հիմքի ստեղծման և շուկայական հարաբերությունների անցման գործընթացով։
Կատարվել են տնտեսության ճյուղերի կառուցվածքային փոփոխություններ, հիմնական կապիտալի նորացումներ։ 2006 թվականին ամբողջովին ավարտվել է փոքր ձեռևարկությունների սեփականաշնորհումը, շարունակվել է միջին կարողության ձեռնարկությունների ապապետականացումը։


== Ծանոթագրություններ ==
Լավ կին (ֆիլմ)

Լավ կինը (անգլ.՝ A Good Woman), մելոդրամա։ Ֆիլմը նկարահանել է ռեժիսոր Մայք Բարկերը 2004 թվականին։ Գլխավոր դերակատարը Սքարլեթ Յոհանսոնն է։


== Դերերում ==


== Ծանոթագրություններ ==


== Արտաքին հղումներ ==
«Լավ կին»(անգլ.) ֆիլմը Internet Movie Database կայքում
Կազեկով

Կազեկով  (գերմ.՝ Casekow), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 2166 մարդ (ըստ 2010 թվականի դեկտեմբերի 31-ի)։ Տարածքը կազմում է 94,10 կմ²։ Փոստային ինդեքս՝ 12 0 72 097։


== Ծանոթագրություններ ==


== Արտաքին հղումներ ==
Պաշտոնական էջ
Բալդենայմ

Բալդենայմ (ֆր.՝ Baldenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2010 թվականի դրությամբ կազմում է 1150 մարդ, բնակչության խտությունը` 121.82 մարդ/կմ²։ Բնակավայրը զբաղեցնում է 9.44 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 746 աշխատունակ (15-64 տարեկան) բնակիչ, որոնցից ակտիվ էին 573-ը, իսկ ոչ ակտիվները` 173։ Ակտիվության ցուցանիշը կազմում է 76,8 %։ 573 աշխատունակ մարդկանցից աշխատել է 544 անձ (296 տղամարդ և 248 կին)։ Գործազուրկ են եղել 29 անձ (7 տղամարդ և 22 կին)։ 173 անաշխատունակներից 53-ը եղել են աշակերտներ կամ ուսանողներ, 67-ը` թոշակառուներ, իսկ 53-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պավլոգրադսկոե

Պավլոգրադսկոե (ուկրաիներեն՝ Павлоградське), ավան Ուկրաինայի Դոնեցկի մարզի Դոնեցկի քաղաքային խորհուրդում։
2001 թվականի տվյալներով Պավլոգրադսկոե ավանում բնակվում էր 359 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Յան Ցզյուն

Յան Ցզյուն (չին.՝ 杨君, հունիսի 10, 1981(1981-06-10) կամ հունիսի 10, 1980(1980-06-10), Տյանցզին, Չինաստան), չինացի ֆուտբոլիստ։ «Շենյան Չժուցզե» ակումբի ֆուտբոլիստ։ Հանդես է գալիս Չինաստանի առաջին ենթախմբում։ Կարիերան սկսել է 2001 թվականին՝ «Ցինդաո Չշուննեն» ակումբի կազմում։


== Ծանոթագրություններ ==
Ապրիլի 27

Ապրիլի 27, տարվա 117-րդ (նահանջ տարիներին՝ 118-րդ) օրն է։

Տարվա ավարտին մնում է 248 օր։


== Դեպքեր ==
1909՝ Գահընկեց է արվում Օսմանյան կայսրության սուլթան Աբդուլ Համիդը
1992 - Հայաստանը դառնում է Արժույթի միջազգային հիմնադրամի անդամ-երկիր
1993 - Զամբիայի ֆուտբոլի ազգային հավաքականի բոլոր անդամները զոհվում են Սենեգալ թռչող օդանավի վթարից
2005 - Ֆրանսիայի Թուլուզ քաղաքից իր առաջին թռիչքն է իրականացնում երկու հարկանի Airbus A380 օդանավը


== Ծնունդներ ==
1737 - Էդվարդ Գիբբոն Edward Gibbon, անգլիացի պատմագետ, քաղ. գործիչ (մ. 1794)
1791 - Սեմյուել Մորզե Samuel Morse, ամեր. նկարիչ և գյուտարար (մ. 1872)
1820 - Հերբերտ Սփենսեր Herbert Spencer անգլ. կենսաբան, սոցիոլոգ, փիլիսոփա (մ. 1903)
1912 - Էդգար Տեր-Ղազարյան, հայ խորհրդային քիմիկոս-տեխնոլոգ
1915 - Հովհաննես Շիրազ, հայ մեծանուն բանաստեղծ (մ. 1984)
1953 - Արիել Դոմբալ Arielle Dombasle, ֆրանս.-ամեր. երգչուհի, դերասանուհի
1965 - Տիգրան Սարգսյան (ազատամարտիկ), Արցախյան պատերազմի հերոս
1967 - Վիլեմ Ալեքսանդր Willem-Alexander, Նիդերլանդների թագավոր
1969 - Վլադիմիր Կոզլով, Vladimir Kozlov ուկր. ծագումով ամեր. ըմբիշ, դերասան
1984 - Եվա Սիմոնս, հոլանդացի երգչուհի, երգահան և պարուհի
1988 - Մաուրո Գոյկոեչեա, ուրուգվայցի ֆուտբոլիստ, դարպասապահ
1989՝
Լարս Բենդեր, գերմանացի ֆուտբոլիստ
Սվեն Բենդեր, (Sven Bender) գերմանացի ֆուտբոլիստ
1996 - Քյարամ Սլոյան, Հայաստանի զինված ուժերի զինծառայող (զոհվել է 2016 թվականի Քառօրյա պատերազմի ժամանակ)


== Մահեր ==
1521 - Ֆեռնան Մագելան պորտուգալացի բնախույզ (* 1480)
1749 - Մխիթար Սեբաստացի, հայ կաթոլիկ եկեղեցական գործիչ, հայագետ
1882 - Ռալֆ Ուոլդո Էմերսոն Ralph Waldo Emerson ամերիկացի բանաստեղծ (* 1803)
1915 - Ալեքսանդր Սկրյաբին ռուս դաշնակահար և կոմպոզիտոր (* 1872)
1938 - Էդմունդ Հուսերլ Edmund Husserl չեխ մաթեմատիկոս և փիլիսոփա (* 1900)
1965 - Համո Բեկնազարյան, հայ նշանավոր կինոռեժիսոր (ծն. 1892)
1998 - Կարլոս Կաստանեդա, պերուացի գրող (* 1925)
2007 - Մստիսլավ Ռոստրոպովիչ ռուս թավջութակահար և կոմպոզիտոր (* 1927)
2014 - Վույադին Բոշկով, հարավսլավացի ֆուտբոլիստ, կիսապաշտպան և գլխավոր մարզիչ


== Տոներ ==
 Իսրայել՝ Յոմ Հա-Զիքարոն (Հիշողության օր)
 Հարավաֆրիկյան Հանրապետություն՝ Ազատության օր
Անկախության օր՝
 Նիդերլանդներ - Թագավորի օր Koningsdag (2014 թվականից, մինչ այդ՝ Թագուհու օր, նշվում է 1885 թվականից)
 Սլովենիա՝ Ազգային դիմադրության օր
Հիդրազին

Հիդրազին, երկ ամիդ, H2N—NH2, անգույն, խոնավածուծ, օդում ծխացող հեղուկ է, հալման ջերմաստիճանը՝ 2 °C, եռմանը՝ 113, 5 °C, խտությունը՝ 1008 կգ/մ3 (20 °C-ում)։ Անսահմանափակ է լուծվում ջրում և ցածր սպիրտներում, անլուծելի՝ ածխաջրածիններում և օրգանական այլ լուծիչներում։ Հիդրազինի ջրային լուծույթները հիմքեր են (K2Sfi|nrG.= 8, 5 • 10~7)։ Թթուների հետ առաջացնում է հիդրազոնիումի աղեր, օրինակ, N2H5C12, N2H6C12։ Մինչև 200- 300 °C տաքացնելիս քայքայվում է Ի12-ի և NH3-fc։ Սենյակային ջերմաստիճանում Fe203^i առկայությամբ բոցավառվում է։ Ստացվում է Ւ1ա-ը կամ միզանյութը ենթաքլորիդով օքսիդացնելիս։ Կիրառվում է օրգանական սինթեզում, պլաստմասսաների, ռետինի, միջատասպան և պայթուցիկ նյութերի արտադրության մեջ, հեղուկ հրթիռային վառելանյութերում՝ որպես այրվող բաղադրամաս։ Թունավոր է, օդում սահմանային թույլատրելի կոնցենտրացիան՝ 0,0001 մգհ։


== Ծանոթագրություններ ==
(9688) Գոուդսմիտ

(9688) Գոուդսմիտ (անգլ.՝ Goudsmit), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,432898 ա. մ., առավելագույնը մոտենում է 2,1156 ա. մ. հեռավորության վրա և հեռանում 2,7502 ա. մ.։ Արեգակի շուրջ մեկ ամբողջական պտույտ է կատարում 1386,07 երկրային օրվա ընթացքում, իր ուղեծրով շարժվելով միջինում 0,259728 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9688) Գոուդսմիտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստոլբովոե (այլ կիրառումներ)

Ստոլբովոե, կարող է վերաբերել՝

Ստոլբովոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Ստոլբովոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Սո Ին Գուկ

Սո Ին Գուկ (հանգըլ՝ 서인국, հոկտեմբերի 23, 1987(1987-10-23), Ուլսան, Հարավային Կորեա), հարավկորեացի երգիչ և դերասան։ Երգչի կարիերան սկսել է 2009 թվականին Superstar K ռեալիթի շոուում հաղթելուց հետո, իսկ դերասանական կարիերան իրականացրեց 2012 թվականին «Պատասխան 1997» հեռուստասերիալում նկարահանվելով։ 2014 թվականին նկարահանվել է «Ավագ դպրոցի արքան» դորամայում (հեռուստասերիալ)։


== Վաղ կյանքը ==
Սո Ին Գուկը ծնվել է 1987 թվականի սեպտեմբերի 14-ին Ուլսանում՝ աղքատների ընտանիքում։ 10 տարեկանում կորեացի ռոքեր Կիմ Ջունգ Մինին լսելուց հետո երազում է դառնալ երգիչ։ Լինելով ամաչկոտ տղա՝ երիտասարդ Սոն իր տաղանդը բացահայտում է մասնակցելով դպրոցական իրադարձություններին։ Սովորել է կիրառական երաժշտություն Դեբուլի համալսարանում և ի վերջո սկսել է մասնակցել մի շարք խոշոր ընկերությունների կազմակերպած լսումներին։


== Կարիերա ==


=== 2009: Superstar K ===
Նրան բազմիցս մերժելուց և նիհարել խնդրելուց հետո, Սո Ին Գուկը ստիպված է լինում պայքարել Բուլիմիայի դեմ և նրա ձայնային լարերը վնասվում են ստիպողական սննդային փսխեցման պատճառով։ Չնայած դժվարություններին՝ նա չի հանձնվում և արդեն 2009 թվականին մասնակցություն է ունենում Superstar K ռեալիթի շոուին։
Արդյունքում նա դառնում է երաժշտական ծրագրի 1-ին եթերաշրջանի հաղթող։ Սոն Ին Գուկը ուշադրության կենտրոնում էր, որին հետևում է ձայնագրությունների ձգված գրաֆիկը, ֆոտոսեսիաներ, հարցազրույցներ և հեռուստատեսային հաղորդումներ։


=== 2012 ===
2012 թվականին Սո Ին Գուկն առաջին անգամ նկարահանվում է «Սիրային անձրև» դորամայում։ Ճապոնիայում իր գործունեությունը զարգացնելու համար պայմանագիր է կնքում ճապոնական Irving Entertainment ընկերության հետ։
Նույն թվականին Սո Ին Գուկը ստանում է իր առաջին գլխավոր դերը 90-ականների «Պատասխան 1997» նոստալգիկ դորամայում։ Իսկ «Խարդախ որդիներ» դորամայում մասնակցության հաստատումից հետո Սո Ին Գուկը հայտարարում է․

Ապրիլի 19-ին Սո Ին Գուկը հյուրընկալվում է YTN‘s ‘News and Issues – Issue and People, որտեղ կիսվում է հեռուստադիտողների հետ այն մասին, թե ինչպես է փորձել ընդունվել JYP Entertainment։


=== 2014 ===
2014 թվականին նկարահանվել է tvN ընկերության կողմից նկարահանված «Ավագ դպրոցի արքան» դորամայում (հեռուստասերիալ)՝ ստանալով գլխավոր դերերից մեկը։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===
2010։ «Just Beginning»
2010։ «Baby Boy»
2012։ «Perfect Fit»
2013։ «With Laughter Or With Tears»
2014։ «Hug»


=== Սինգլներ ===
2009։ «Call»
2009։ «Ran»
2010։ «Take»
2011։ «Broken»
2011։ «Shake It Up»
2011։ «Take # 1 - Vol. 3»
2013։ «All I Want is U»
2013։ «Fly Away»
2013։ «We Can Dance Tonight»
2014։ «BOMTANABA»


=== Սաունդթրեքներ ===
2012։ «Just The Way We Love» ― Պատասխան 1997
2012։ «All For You» ― Պատասխան 1997
2012։ «Destin» ― Սիրո անձրև
2013։ «No Matter» ― Վարպետի արևը
2014։ «Finding Myself» ― Ավագ դպրոցի արքան


== Ֆիլմագրություն ==


=== Հեռուստատեսություն ===


=== Ֆիլմ ===


=== Տեսահոկովակ ===


== Երաժշտական թատրոն ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2015-07-12 at the Wayback Machine. (կոր.)
Պաշտոնական կայք Archived 2019-10-16 at the Wayback Machine. (ճապոներեն)
Սո Ին Գուկ Internet Movie Database կայքում
Բադնիք (Խարբերդի վիլայեթ)

Բադնիք, գյուղ Արևմտյան Հայաստանում, Խարբերդի վիլայեթում։


== Բնակչություն ==
XIX դարի սկզբին ուներ 13 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Պատմամշակութային կառույցներ ==
Բադնիքն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Դեֆլեգմում

Դեֆլեգմում (հին հունարեն՝ φλέγμα խոնավություն), գազերի և գոլորշիների խառնուրդներից դժվարաեռ նյութերի անջատում։ Դեֆլեգմումը կատարվում է խառնուրդները եռման ցածր ջերմաստիճան ունեցող բաղադրիչներով հարստացնելու, ինչպես նաև եռման խիստ տարբեր ջերմաստիճաններ ունեցող բաղադրիչներն իրարից բաժանելու նպատակով։ Որպես միջանկյալ օղակ, օգտագործվում է նաև թորման և ռեկտիֆիկացման ժամանակ։ Դեֆլեգմումն իրականացնում են դեֆլեգմիչ սարքերում։ Դեֆլեգմիչն ուղղահայաց խողովակ է, որով վեր են բարձրանում խառնուրդի տաք գոլորշիները։ Սառչելով, ավելի բարձր եռման կետ ունեցող բաղադրիչները հեղուկանում են, խողովակի պատերով հոսում ցած։ Հանդիպելով տաք գոլորշուն՝ հեղուկն ազատվում է հեշտ եռացող խառնուրդներից և հարստանում դժվար եռացողներով։
Մարկով (Ազովի շրջան)

Մարկով (ռուս.՝ Марков ), գյուղակ Ռուսաստանի Ռոստովի մարզի Ազովի շրջանում։ Մտնում է Օտրադովսկովո գյուղական համայնքի կազմի մեջ։ Ազով քաղաքից գտնվում է 55 կմ հեռավորության վրա։
Սերգեյ Մերկուրովի տուն-թանգարան

Սերգեյ Մերկուրովի տուն-թանգարան, Սերգեյ Մերկուրովի աշխատանքները ներկայցնող թանգարան Գյումրի քաղաքի կենտրոնում։
Ընդգրկված է Գյումրիի պատմության և մշակույթի անշարժ հուշարձանների ցանկում։


== Պատմություն ==
Թանգարանը հիմնադրվել է 1984 թվականին։ 1988 թվականի երկրաշարժից հետո թանգարանում մարդիկ են բնակվել։ Թանգարանն ունի հիմնավերանորոգման խնդիր։ Այն նորոգվել է 2003 թվականին «Լինսի հիմնադրամի» միջոցներով, սակայն ստորգետնյա ջրերի պատճառով գտնվում է վատթար վիճակում։


== Ցուցադրություն ==
Թանգարանն ունի շուրջ 3000 նմուշ։ Թանգարանի հավաքածուն համալրված է հայտնի մարդկանց դիմաքանդակներով՝ Լև Տոլստոյ, Հովհաննես Թումանյան, կոմպոզիտոր Նիկոլայ Սկրյաբին, Լենին, Գեորգի Պլեխանով և այլն։ Ցուցադրված են հետմահու 30 դիմակներ, 13 քանդակներ։


== Հասցե ==
Թանգարանը գտնվում է Գյումրու Հաղթանակի պողոտայում, Գյումրիի ժողովրդական ճարտարապետության և քաղաքային կենցաղի թանգարանին կից։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Սերգեյ Մերկուրովի տուն-թանգարան
Թանգարանները ժողովրդի պատմության, կենցաղի ու սովորույթների լուռ վկան են
Լիճ (այլ կիրառումներ)

Լիճ, կարող է վերաբերել՝

Լիճ - երկրի մակերևույթի ջրով լցված գոգավորություն, որը կապված չէ օվկիանոսի հետ
Լիճ - գյուղ Արևմտյան Հայաստանում, Սեբաստիայի վիլայեթի Մարզվանի գավառակում
Լիճ - գյուղ Արևմտյան Հայաստանում, Էրզրումի վիլայեթի Դերջանի գավառակում
Լիճ - գյուղ Արևմտյան Հայաստանում, Էրզրումի վիլայեթի Կամախի գավառակում
Դելեցիա

Դելեցիա, մուտացիա է, որն առաջանում է քրոմոսոմի որևէ տեղամասի կորստի դեպքում։ Դելեցիայի ժամանակ քրոմոսոմը բաժանվում է ցենտրոմեր պարունակող և առանց ցենտրոմերի հատվածների։ Եթե դելեցիայի են ենթարկվում տելոմերներ, ապա քրոմոսոմների 2 ծայրերը միաձուլվում են իրար առաջացնելով օղակաձև քրոմոսոմ։ Երբ դելեցիայի է ենթարկվում քրոմոսոմի մեկ թևը, իսկ մյուս թևը՝ կրկնապատկվում, ապա առաջանում է իզոքրոմոսոմ։ Օրինակ՝ համախտանիշի որոշ դեպքերը պայմանավորված են X իզոքրոմոսով։ Մարդկանց մոտ նկարագրված են 8 զույգ քրոմոսոմների (4-րդ, 5-րդ, 9-րդ, 11-րդ, 13-րդ, 18-րդ, 21-րդ և 22-րդ զույգերը) տարբեր հատվածների հետևանքով առաջացած սինդրեմներ։ Օրինակ՝ 5-րդ քրոմոսոմի կարճ թևի դելեցիայից զարգանում է «կատվի մլավոց» համախտանիշը, որի ժամանակ երեխայի լացը նմանվում է կատվի մլավոցի՝ կոկորդի կառուցվածքի փոփոխության հետևանքով և ուղեկցվում է թուլամտությամբ։ 4-րդ քրոմոսոմի կարճ թևի դելեցիայի արդյունքում զարգանում է Վոլֆ-Հիշհորնի համախտանիշը, որի դեպքում զգալիորեն հետ է մնում աճը, զարգանում է մտավոր թուլություն։
Վահանյան

Վահանյան։

Աշոտ Մկրտիչի Վահանյան (ծնվ. 1973), ՀՀ պետական գործիչ։
Ռաֆայել Արտյոմի Վահանյան (ծնվ. 1951), հայ շախմատիստ, գրոսմայստեր, այդ կոչմանն արժանացած հայաստանցի առաջին շախմատիստը։
Թուզլա (Էրզրումի գավառ)

Անվան այլ կիրառումների համար տե՛ս՝ Թուզլա (այլ կիրառումներ)Թուզլա, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Աշկալա քաղաքից արևմուտք, Եփրատի ձախակողմյան վտակներից մեկի աջ ափին, Աշկալայի դաշտում։


== Աշխարհագրություն ==
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Չիտաուրեբի (Դուշեթի շրջան)

Չիտաուրեբի (վրաց.՝ ჩიტაურები), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Դուշեթից հեռու է 34 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 10 մարդ։


== Ծանոթագրություններ ==
Սառա (Րաֆֆի)

Սառան, Րաֆֆու չափածո գործերից է։ Այստեղ հեղինակը ներկայացնում է մարդկային հոգեբանության, կենցաղի և հայ գյուղացիության վիճակի այնպիսի պատկերներ, որոնք նորություն էին 1860-ականների պոեզիայի մեջ։


== Տպագրման պատմություն ==
Ինքնակենսագրական որոշ դրվագներ պարունակող պոեմի գրության ստույգ թվականը հայտնի չէ։ «Փունջի» երկրորդ հատորի առաջաբանում հեղինակի հայտնած մի տեղեկությունից հնարավոր է դառնոում որոշել պոեմի մոտավոր թվականը։ 
«Հարեմը», «Սառան»,«Ղույլաբանին», ըստ հեղինակի հայտնած տեղեկության, գրվել է այն ժամանակ, երբ ինքը եղել է Պարսկաստանում։ Ինչպես հայտնի է, 1856 թվականին վերադառնալով Պարսկաստան, Րաֆֆին մնում է այնտեղ մինչև 1868 թվականը։ Այստեղից էլ պարզ է դառնում, որ նշված պոեմները լույս են տեսել այդ թվականներին։
Րաֆֆու հոր առևտրական տունը սնանկ է հայտարարվում, և նա այդ ժամանակ անընդհատ քաղաքից քաղաք է տեղափոխվում։ Այդ ամենն էլ մեծ ազդեցություն է թողնում նրա ստեղծագործական կյանքի վրա, որի վառ հետևանքները տեսնում ենք «Սառա» և «Ղույլաբանին» պոեմներում։


== Սյուժե ==
«Սառան» քնարաէպիկական պոեմ է, սիրո մի ողբերգական պատմություն, որն ունի ինքնակենսագրական բնույթ, և վերաբերվում է Րաֆֆու կյանքի այն շրջանին, երբ նա Թիֆլսում սովորելուց հետո վերադառնում է գյուղ։
Պոեմում ներկայացվում է Սառայի պատանեկության դրվագներից, երբ ինքը օգնում է իր ծնողներին։ Նա անվախ էր, անցնում էր այնպիսի ճանապարհներով, որտեղով բոլորը վախով էին անցնում։ Գիշերները խոսում էր դևերի մասին և խնդրում էր հորը, որ պատմի հեքիաթներ։ Սառան մի օր այգում հանդիպում է մելիքի տղային, միասին գնում են նրանց այգին, տղան նրան մատանի է տալիս և խնձոր։ Գիշերները Սառան այն պահում էր իր ծոցում և, երբ ծնողները քնած էին լինում, հանում էր ծոցից և ուշադիր զննում խնձորը։ Համբարձման օրը վիճակահանություն է լինում, և որոշվում է, որ նա պետք է հարուստ փեսացու ունենա։ Մելիքը տղային ուղարկում է ուրիշ քաղաք, որպեսզի ուսում ստանա, չնայած որ մինչև այդ էլ գիտեր գրել, կարդալ, անգամ Նարեկը։ Սառան խոստում է տալիս իր սիրածին, որ կսպասի։ Տարիներ են անցնում, տղան չի գալիս, իսկ Սառան դեռ սպասում էր։ Օրերից մի օր Սառայի հայրը որոշում է, որ պետք է ամուսնացնի աղջկան Մինասի տղայի հետ, ով իրենց շատ խոստումներ էր տվել՝ փիրուզ, ոսկի, ջուխտակ ապարանջան, սակայն աղջիկը դեմ է կանգնում և ասում է, որ պետք է սպասի իր սիրելիին։ Գյուղացիք ըմբոստանում են և աղջկան անվանում անառակ։ Հայրը բարկանում է աղջկա վրա և ասում.
Սառան միևնույն է չի համաձայնվում։ Երբ գնում են եկեղեցի, քահանայի խոսքի ժամանակ աղջիկը ուշաթափվում է, մոտենում և տեսնում են, որ մահացել է։
Տարիներ անց, երբ սիկրած տղան գալիս է գյուղ, տեսնում է ոչ թե աղջկան, այլ աղջկա գերեզմանը և գերեզմանի վրա գրում է հետևհալ տողերը.


== Գաղափարական բովանդակություն ==
Պոեմի գաղափարական հիմքը այն է, որ ժողովրդին փրկելու, նրան սոցիալական կեղեքումից ազատելու համար անհրաժեշտ է լուսավորություն։


== Ծանոթագրություններ ==
Լամպրոբա

Լամպրոբա (վրաց.՝ ლამპრობა), հնագույն սվանական ազգային տոն՝ ի նշան թշնամիների դեմ տարած հաղթանակի և նվիրված է սուրբ Գևորգին։ Տոնվում է Զատիկից 10 շաբաթ առաջ, որպես կանոն նշվում է փետրվարին։ Տոնակատարությունները հիմնական կապված մասն են կազմում վառվող խարույկները, ջահերով երթը և տոնական ուտեստները։


== Տոնելը ==
Լամպրոբայի օրը սվանների տներում վառում են այնքան ջահ, որքան որ տղամարդ կա այդ ընտանիքում։ Իսկ եթե տանը հղի կին կա, ապա ջահ են վառում նաև ի պատիվ այդ երեխայի, որը կարող է և տղա լինել։ Ջահը պատրաստում են ծառի ամբողջական բնից, որի վերևի մասը բաժանված է մի քանի մասերի։
Երթին մասնակցող տղամարդիկ վառվող ջահերով և սվաներեն լեզվով երգելով շարժվում են դեպի եկեղեցին։ Եկեղեցու դռանը ջահերից մեծ խարույկ են պատրաստում, այնտեղ էլ բացում են սեղաններ։ Ամբողջ գիշեր՝ մինչև արևի առաջին ճառագայթների դուրս գալը, սվանները աղոթում են և կենաց ասում։


== Արտաքին հղումներ ==
Регіональний інформпортал(չաշխատող հղում)
Ուսակովո

Ուսակովո (ռուս.՝ Усаково, բաշկիրերեն՝ Уҫак), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 248 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոժանտել

Նոժանտել (ֆր.՝ Nogentel), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսսոմ սյուր Մարն կանտոնի կազմի մեջ։ Համայնքի շրջանը Շատո Տերրին է։
Համայնքի INSEE կոդը՝ 02554:


== Բնակչություն ==
2010 թվականի տվյալներով՝ համայնքի բնակչությունը կազմում է 1019 մարդ։


== Տնտեսություն ==
2010 թվականին համայնքի 622 աշխատունակ (15-64 տարեկան) բնակիչներից 463-ը տնտեսապես ակտիվ էին, 159-ը՝ ոչ ակտիվ (ակտիվության ցուցանիշը կազմել 74,4%, 1999 թվականին եղել է 70,3%)։ 463 տնտեսապես ակտիվ բնակիչներից աշխատում էին 418-ը (218 տղամարդ և 200 կին), գործազուրկ էին (45 տղամարդ 24)։ 159 տնտեսապես ոչ ակտիվ բնակիչներից 42-ը եղել են աշակերտներ կամ ուսանողներ, 86-ը՝ թոշակառուներ, 31-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ. Նոժանտել (ֆր.)
Արալիա

Արալիա (լատ.՝ Aralia), պատկանում է բաղեղազգիների (Araliaceae) ընտանիքին։


== Կենսաբանական նկարագիր ==
Այս ցեղի բազմաթիվ ներկայացուցիչներն աչքի են ընկնում դեկորատիվ բարձր արժանիքներով և հատկապես փայլուն-կանաչավուն, նախշավոր տերևներով։


== Տարածվածություն ==
Հանդիպում են ջերմատներում և բնակարաններում։ Հատկապես տարածված A.Sieboldi Hort (Fatsia japonica Dcne Planch.) տեսակը։ Խայտաբղետ ձևերից ուշագրավ են Fatsia Sieboldi Hort. fol. albomarginatis-ը՝ սպիտակեզրավոր տերևներով և A. elegantissima filicifolia Moore-ն։


== Օգտագործում ==
Հին չինաստանում այդ բույսի միջուկից թուղթ էին պատրաստում։


== Մշակում ==
Մշակության մեջ հաճախ է հանդիպում նաև թղթատու արալիան (A.papirifera)։ Տերևները շատ խոշոր են, մինչև 70 սմ տրամագծով և ներքևի կողմից սպիտակ արծաթագույն երանգով։ Բազմանում է հիմնականում գագաթնային կտրոններով, օդային անդալիսով և սերմերով։ Կրտոններից աճեցրած բույսերը, սերմերից ստացվածների համեմատությամբ, ավելի ցածրահասակ են լինում։ Բույսերը տնկելու համար խորհուրդ է տրվում պատրաստել հատուկ հողախառնուրդ, բաղկացած 3 մաս ճմահողից, 2 մաս տորֆահողից, 1 մաս տերևահողից և 1 մաս ավազից։ Վերատնկումը սովորաբար կատարում են վաղ գարնանը, երիտասարդ բույսերը՝ տարին մեկ, իսկ տարիքավոր բույսերը 2-3 տարին մեկ անգամ։ Ձմռան ընթացքում թե՛ ջերմատներում և թե՛ բնակարաններում արալիաները պահվում են առատ լուսավորության և 8-10° ջերմության պայմաններում։ Նկատվում է, որ բարձր ջերմության դեպքում բույսի ներքևի մասի տերևները թափվում են։ Պահանջում է չափավոր խոնավություն։ Խորհուրդ է տրվում ամռանը բույսերը պահել պատշգամբներում կամ պարտեզում, կիսաստվերում, իսկ պետական տնտեսություններում՝ հատուկ պատրաստված ծածկերի տակ։ Ջրման նորման պետք է ավելացնել և հաճախակի սնուցել լավ պատրաստված կոյաջրով։


== Տեսակներ ==


== Դասակարգում ==


===== Տաքսոնոմիա =====
Արալիայի դասը մտնում է Hydrangeoideae ենթաընտանիքի, բաղեղազգիների ((Araliaceae) ընտանիքի (Apiales) կարգի մեջ։


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան


== Արտաքին հղումներ ==
Чубушник Հանրագիտարան դեկորատիվ պարտեզի բույսեր
Philadelphus sur hortiauray.com Archived 2009-04-16 at the Wayback Machine.
Philadelphus sur aujardin.com
Graines de Philadelphus coronarius
Քրիստափոր Բ Ապահունի

Վիքիպեդիայում կան հոդվածներ  Ապահունի ազգանունով այլ մարդկանց մասին:Քրիստոփոր Բ Ապահունի (անհայտ - անհայտ), Ամենայն հայոց կաթողիկոս 628–630 թվականներին (ըստ Մաղաքիա Օրմանյանի հաշվարկների)։ Հաջորդել է Կոմիտաս Ա Աղցեցուն։ Քրիստոփոր Բ Ապահունին սերել է Ապահունյաց նախարարական տոհմի Աբրահամյան ճյուղից։ Եղել է Ապահունյաց եպիսկոպոսը։ Կաթողիկոս է ընտրվել Հայոց իշխան Թեոդորոս Ռշտունու աջակցությամբ։ Սեբեոսի հաղորդմամբ՝ բնավորությամբ հպարտ էր, ամբարտավան և սուր լեզու ուներ։ Երկամյա գահակալությունից հետո հակադրվել է ժամանակի մարզպան Վարազտիրոց Բագրատունուն (իբր՝ Քրիստափորն իր չարախոսություններով գժտեցրել էր Վարազտիրոցին իր եղբոր հետ)։ Մարզպանը և նրա կողմնակիցները կաթողիկոսի դեմ մեղադրանքներ են հարուցել, ինչի հետևանքով նա 630 թվականին հարկադրված հրաժարվել է գահից։ Կյանքի մնացած մասն անցկացրել է Մասյացոտն գավառի Ուղիք գյուղի մոտ կառուցված մենարանում։
Կաթողիկոսական գահին Քրիստոփոր Բ Ապահունուն հաջորդել է Եզր Ա Փառաժնակերտցին։


== Ծանոթագրություններ ==


== Արտաքին հղումներ ==
«Քրիստոնյա Հայաստան» հանրագիտարան, Երևան, 2002
Աստերոիդների ցանկ (106001-106100)

Աստերոիդների ցանկ (105901-106000)  • Աստերոիդների ցանկ  • Աստերոիդների ցանկ (106101-106200)
 Աստերոիդների ցանկ (105901-106000)  • Աստերոիդների ցանկ  • Աստերոիդների ցանկ (106101-106200)
Արսեն Ավակով (ֆուտբոլիստ)

Արսեն Գեորգիի Ավակով (ռուս.՝ Арсе́н Гео́ргиевич Ава́ков, մայիսի 28, 1971(1971-05-28), Դուշանբե, Տաջիկական ԽՍՀ, ԽՍՀՄ), խորհրդային, ռուս ֆուտբոլիստ, հարձակվող։ Խաղացել է Տաջիկստանի հավաքականում։
1994-95 մրցաշրջանում խփելով 21 գոլ ճանաչվել է Ուկրաինայի առաջնության լավագույն ռմբարկու։


== Նվաճումներ ==
Տաջիկստանի գավաթի հաղթող - 1992
ԽՍՀՄ Առաջին լիգայի հաղթող (1) - 1988
Ուկրաինայի առաջնության լավագույն ռմբարկու (1) - 1994-95


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Վիճակագրություն Archived 2007-09-11 at the Wayback Machine.
ՀՕԿ (ամսագիր)

«ՀՕԿ», Հայաստանի օգնության արտասահմանյան կոմիտեների պաշտոնական օրգան (ամսագիր)։ Լույս է տեսել ՀՕԿ-ի Ֆրանսիայի կենտրոնական վարչության նախաձեռնությամբ, 1933-35-ին, Փարիզում։ Խմբագրական կոլեգիա՝ Գ. Թահմազյան, Դ. Դավիթյան և ուրիշներ։
Իրականացրել է կապը ՀՕԿ֊ի արտասահմանյան կազմակերպությունների և հայրենիքի միջև, համաձայնեցրել նրանց գործունեությունը։ Լուսաբանել է Սովետական Հայաստանի առօրյան։ Ծավալուն տեղ է հատկացրել սփյուռքի, հատկապես ֆրանսահայ գաղութի, իրադարձություններին, աջակցել հայրենադարձությանը, հայրենակցական և վերաշինաց միությունների գործունեությանը, դեմ արտահայտվել դաշնակցությանը։
Գրական-գեղարվեստական և արվեստի բաժիններում տպագրել է չափածո և արձակ գործեր հայ և օտար հեղինակներից, գրաքննադատական ակնարկներ ու հոդվածներ, նյութեր թատրոնի, երաժշտության, կերպարվեստի մասին։
Աշխատակցել են Ավետիք Իսահակյանը, Դերենիկ Դեմիրճյանը, Արշակ Չոպանյանը, Զապել Եսայանը, Դրաստամատ Սիմոնյանը, Գեղամ Սարյանը, Վաղարշակ Նորենցը, Վահրամ Ալազանը, Վահան Թոթովենցը, Գուրգեն Մահարին, Ռուբեն Թերլեմեզյանը և ուրիշներ։
.um

.um, Ամերիկյան Արտաքին Փոքր կղզիների (անգլ.՝ United States Minor Outlying Islands) վերին մակարդակի ազգային դոմենն է։


== Արտաքին հղումներ ==
IANA .am whois տեղեկություն
Արարատ Ալեքսանյան (ֆիզիոլոգ)

Անվան այլ կիրառումների համար տե՛ս՝ Արարատ Ալեքսանյան (այլ կիրառումներ)Արարատ Մարտիրոսի Ալեքսանյան (նոյեմբերի 14, 1907(1907-11-14), Բաթում, Ռուսական կայսրություն - սեպտեմբերի 21, 1962(1962-09-21), Երևան, Հայկական ԽՍՀ, ԽՍՀՄ), ֆիզիոլոգ։ Կենսաբանական գիտությունների դոկտոր (1947), պրոֆեսոր (1949), ՀԽՍՀ ԳԱ թղթակից անդամ (1960)։


== Կենսագրություն ==
1929 թվականին ավարտել է Երևանի պետական համալսարանը։ Աշխատել է Լենինգրադում, աշակերտել Լևոն Օրբելուն։ 1950-1953 և 1958-1962 թվականներին եղել է ՀԽՍՀ ԳԱ Ֆիզիոլոգիայի ինստիտուտի տնօրեն։


== Գործունեություն ==
Աշխատանքները վերաբերում են ստորակարգ ողնաշարավորների պայմանառեֆլեկտորային ռեակցիաների մեխանիզմներին, զգայարանների, ուղեղիկի և վեգետատիվ նյարդային համակարգի ֆիզիոլոգիայի հարցերին։ ԽՍՀՄ-ում առաջիններից է օգտագործել ֆիզիոլոգիական ֆունկցիաների ուսումնասիրման էլեկտրաֆիզիոլոգիական եղանակները։


== Երկեր ==
О функциях мозжечка, М., 1948.


== Ծանոթագրություններ ==
Աստիպալեյա (կղզի)

Աստիպալեյա (հուն․՝ Αστυπάλαια), կղզի Եգեյան ծովում: Գտնվում է Հունաստանի տարածքում։


== Աշխարհագրություն ==

Պատկանում է Դոդեկանես կղզեխմբին։ Գտնվում է Եգեյան ծովի հարավ-արևելքում։ Կղզու մակերեսը կազմում է 96,85կմ², 18 կմ երկարությամբ և 13 կմ լայնությամբ։
Աստիպալեյան Դոդեկանես կղզու արևելյան կղզին է։ Գտնվում է Դոդեկանես և Կիկլադամի կղզիների միջև։ Հարևան բնակեցված կղզին Ամորգոսն է, հեռավորությունը նրանց միջև 36 կիլոմետր է։
Աստիպալեյան կազմված է երկու մասից, որոնք իրար միացված են ծայրամասային հատվածներով, որի լայնությունը ամենանեղ հատվածում 130 մետր է։ Այդ ծայրամասում է գտնվում տեղի օդանավակայանը։


== Բնակչություն ==

2001 թվականի մարդահամարի տվյալներով կղզում բնակվել է 1385 մարդ։ Ներկա պահին բնակիչների հիմնական զբաղմունքը գյուղատնտեսությունն է։
Կղզում գտնվում է 3 բնակավայր։ Արևմուտքում Խորան է՝ Աստիպալեյայի մայրաքաղաքը, ծայրամասում՝ օդանավակայանի մոտ, գտնվում է Անալիպսին։ Կղզու հարավային մասը անապատ է և անմարդաբնակ։


== Հայտնի անձինք ==
Կլեոմեդ Աստիպալեյացի՝ VI—V մեր թվարկությունից առաջ։
Օնեսիկրիտոս (360—290 մեր թվարկությունից առաջ)՝ հույն պատմիչ։
Իպոլիտ Բիսսոն (1796—1827)՝ ֆրանսիական լեյտենանտ։
Ֆրենկ Սկարդատոս՝ ամերիկացի քաղաքական գործիչ։


== Ծանոթագրություններ ==
Բեթել երկրորդական վարժարան (Հալեպ)

Բեթել երկրորդական վարժարան, Սիրիայի Հալեպ քաղաքի Հայ ավետարանական Բեթել եկեղեցու կրթական ու մշակութային կենտրոնն է։ Հիմնվել է 1923 թվականին Բեթել եկեղեցուն կից։Հալեպի հայ­կա­կան հինգ 
երկ­րորդական վար­ժա­րան­նե­րից մեկն է։ 2016 թվականի հոկտեմբերի 10-ին իսլամիստ ահաբեկչական խմբավորումը հրթիռակոծել է վարժարանը։


== Պատմություն ==
Հայ ավետարանական Բեթել եկեղեցու կրթական ու մշակութային կենտրոնը հիմնման՝ 1923  թվականին գործել է  Բեթել եկեղեցում, և այդ ժամանակ ունեցել է 200 երկսեռ աշակերտ։ Եկեղեցին գործել է այսօրվա Համիտիե եւ Ճապրիե թաղամասերի միջև տարածվող Ռամ կոչված վրանավանի մեջ։ Քառանկյունն փայտաշեն սրահ է եղել, որը ծառայել է և՛ որպես եկեղեցի, և՛ որպես դպրոց։ Լսարանը եկեղեցուց առանձնացրել են վարագույրով, աշակերտները նստել են հողածածկ գետնին։ Դպրոցը այս շինության մեջ է գործել մինչև 1935 թվականը։։
Դպրոցը 1944-1955 թվականներին ուցել է  ինը դասարան, իսկ մի տարի էլ 10-րդ դասարան։ 1955 թվականից դպրոցը վերածվել է վերածուած է նախակրթարանի։ Վարժարանին կից հիմնվել է թատրոն, հրատարակել է պատի թերթ «Ծաղկեփունջ» անունով ևեղել է «Խաչբուռ» պարբերաթերթը։ Հիմնվել են նաև ֆուտբոլի եւ վոլեյբոլի խմբեր։ 2004-2005 ուսումնական տարուց վարժարանում գործում միջնակարգ դասարաններ։ Բեթէլ երկրորդական վարժարանը իր պատմութեան ընթացքում ունեցել է 17 տնօրեն։ Վարժարանը իրականացնում է հրատարակչական գործունեություն։

		


== Ծանոթագրություններ ==
Ջերմիկ (Բասենի գավառ)

Ջերմիկ, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Խորասան գյուղաքաղաքից Մժնկերտ տանող ճանապարհին:, Արաքսի ձախակողմյան վտակներից մեկի ձախ ափին։


== Անվանումներ ==
Անվանումը առաջացել է գյուղում տաք աղբյուր լինելու պատճառով։ Իսկ Աբիգերմ անվանումը պարսկերենից թարգմանաբար նշանակում է «տաք ջուր»։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թրայսկիրխեն

Թրայսկիրխեն (գերմ.՝ Traiskirchen), քաղաք Ավստրիայում՝ Բադենի շրջանում (Ստորին Ավստրիա նահանգ)։ Ընկած է գինու արտադրությամբ և մաճառի տոնախմբությամբ՝ հոյրիգերով (Heuriger) հռչակված Տերմենլինի տարածաշրջանում, երկրի մայրաքաղաք Վիեննայից մոտավորապես 20 կիլոմետր դեպի հարավ։ Զբաղեցնում է 29,08 քառակուսի կիլոմետր տարածք։ Բնակչության թվաքանակը 2014 թվականի հունվարի 1-ի տվյալներով եղել է 17 634։ 
Քաղաքին համբավ է բերել «Թրայսկիրխենի առյուծներ» բասկետբոլային թիմը, որը բազմիցս նվաճել է Ավստրիայի չեմպիոնի տիտղոսը, ինչպես նաև՝ Ստորին Ավստրիայում հնագույնը համարվող աստղադիտարանը։ Տրայսկիրխենը հայտնի է նաև փախստականների Bundesbetreuungsstelle für Asylwerber ճամբարով, որը ռազմական դրության ժամանակ հիմնականում բնակեցված է եղել լեհերով։


== Ժողովրդագրություն ==


== Տեսարժան վայրեր ==


=== Ֆրանց Կոլերի անվան աստղադիտարան ===
Ստորին Ավստրիա երկրամասի հնագույն աստղադիտարանն է։ Ի տարբերություն այլ աստղադիտարանների՝ գտնվում է քաղաքի շրջագծում, համեմատաբար ոչ մեծ բարձրության վրա։ 1967 թվականից բաց է հանրային այցելությունների համար։


=== Սբ. Նիկողայոս եկեղեցի ===
Պատմական հուշարձան է. կառուցվել է մոտավորապես 1400 թվականին։


=== Սբ. Մարգարետ եկեղեցի ===
Ճարտարապետական գոթիկա ոճի կառույց է։ Վերակառուցվել է 1683 թվականին՝ Վիեննայի պաշարումից ու ճակատամարտից հետո։


=== Լյութերական եկեղեցի ===
Կառուցվել է 1913 թվականին։


=== Գելդշայսեր ===
Հանրահայտ «Գելդշայսերը» գտնվում է քաղաքի կենտրոնում։


=== Ածիկի գործարան ===
Ածիկի գործարանի սեփականատերը բանկիր Մաքս Մաութներն էր (1838-1904)։


=== Մոլերսդորֆի ամրոց ===
Կառուցվել է մոտավորապես 1690-1700 թվականներին։


=== Տրիբուսվինկելի ամրոց ===
Հիմնադրման տարեթիվ է համարվում 1136-ը (ըստ որոշ աղբյուրների՝ 1120-ը)։  

Ամրոցը շրջանակած պարիսպները չե պահպանվել։


== Անվանի անձինք ==
Պետեր Ֆենդի - նկարիչ
Հանս Սայշաբ (1898-1965), բիզնեսի վարման պրոֆեսոր
Հելմուտ Սվիտելսկի (1905-1995), գործարար, շինարարական ընկերության հիմնադիր
Օտտո Ֆոգլ (1927-2013), քիմիկոս


== Ծանոթագրություններ ==


== Արտաքին հղումներ ==
Թրայսկիրխենի պաշտոնականմ կայքէջը
Պոմար դե Վալդիվիա

Պոմար դե Վալդիվիա (իսպ.՝ Pomar de Valdivia), բնակավայր և մունիցիպալիտետ Իսպանիայում։ Գտնվում է Պալեսիա պրովինցիայի, Կաստելանիա և Լիոն ինքնավար համայնքի կազմում։ Մունիցիպալիտետը գտնվում է Մոնտանա-Պալենտինա շրջանում։ Բնակչությունը 513 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento
Alimentos de Palencia. Archived 2008-02-13 at the Wayback Machine.
Denominaciones de Origen en Castilla y León
Ջուլիա Մայքլզ

Ջուլիա Կարին Կավազոս  (անգլ.՝ Julia Carin Cavazos, նոյեմբերի 13, 1993(1993-11-13), Դավենփորթ, Այովա, ԱՄՆ), բեմական անունը՝ Ջուլիա Մայքլզ (անգլ.՝ Julia Michaels), ամերիկացի երգչուհի և երգերի հեղինակ։ Նա սկսել է իր գործունեությունը որպես դեռահաս և հետո սկսել է երգեր գրել, որոնք տրվել են ուրիշ հայտնի երգիչների, ինչպիսիք են՝ Դեմի Լովատո, Fifth Harmony, Հեյլի Սթեյնֆիլդ և Գվեն Ստեֆանի։ 2017 թվականին Մայքլզը պայմանագիր է կնքել Republic Records -ի հետ, թողարկել իր դեբյուտային սոլո սինգլը՝ "Issues"-ը, որը Միացյալ Նահանգների Billboard Hot 100-ում հասավ մինչև 11-րդ հորիզոնական։ Այնուհետև թողարկեց իր դեբյուտային ալբոմը՝ Nervous System-ը։


== Կենսագրություն ==


=== Վաղ կյանք ===
Ջուլիա Մայքլզը ծնվել է Դավենպորտում, բայց տեղափոխվել է Սանտա Կլարիտա, Կալիֆոռնիա, Լոս Անջելեսի հյուսիսը։ Նրա հայրը՝ Խուան Մանուել Կավազոսը, պուերտոռիկացի է, և իր անունը գործունեության նպատկներով փոխել է Ջոն Մայքլզի։ Նա սկսել է երգել 12 տարեկանում։ 14 տարեկանում գրել է «Austin and Ally Theme»-ը և շատ ուրիշ երգեր հեռուստատեսության համար, ինչպես նաև իր առաջին 5 երգերը։ 19 տարեկանում նա հանդիպեց Լինդի Ռոբինսին, ում հետ նա Դեմի Լովատոյի համար գրել է «Fire Starter», իսկ Fifth Harmony-ի համար «Miss Movin» երգերը ։
Մայքլզը 16 տարեկանից սկսել է երգեր գրել Hollywood Pop Circuits-ում։ Երբ նա 20 տարեկան էր, նա հանդիպեց Ջասթին Թրանթերին, ում հետ նա հաճախ էր համագործակցում ։ Ռիո դե Ժանեյրոյում՝ Ամառային օլիմպիական խաղեր 2016-ի փակման արարողությունում, նորվեգացի երաժիշտ Kygo-ի հետ ներկայացրեց «Carry Me» երգը։


=== 2017- մեր օրեր ===
2017 թվականի հունվարին Մայքլզը թողարկեց իր առաջին սոլո սինգլը՝ «Issues»-ը ։ Մայքլզն ասում էր, որ դա առաջին անգամն էր, որ իր գրած երգն այնքան էր իրեն նմանեցրել, որ չէր պատկերացնում ուրիշին երգելիս։ Ինչպես նաև նա ասում էր, որ շատ հայտնի երգիչներ պայքարում էին իր երգի համար, բայց նա այդ երգը թողեց իրեն։
Մայքլզի առաջին դեբյուտային ալբոմը՝ «Nervous System»-ը, թողարկվել էր 2017 թվականի հուլիսի 28-ին։
Նրա երկրորդ սինգլը՝ «Uh Huh»-ը, թողարկվել էր 2017 թվականի հունիսի 2-ին։


== Ծանոթագրություններ ==
Բերգեն

Անվան այլ կիրառումների համար տե՛ս՝ Բերգեն (այլ կիրառումներ)Բերգեն (նորվ.՝ Bergen [ˈbærɡən]), Նորվեգիայի երկրորդ ամենամեծ քաղաքը, Հորդլանդ ֆյուլքեի մայրաքաղաքը և Արևմտյան Նորվեգիայի խոշորագույն քաղաքը։ Տեղակայված է երկրի արևմտյան մասում՝ Հյուսիսային ծովի ափին՝ Միդտորլան տարածաշրջանում։ Զբաղեցնում է Բերգենյան թերակղզին։
Մինչ 1299 թվականը եղել է Նորվեգիայի քաղաքը, մոտավորապես մինչ 1830-ական թվականները՝ երկրի խոշորագույն քաղաքը։ Այսօր Բերգենը խոշոր նավահանգիստ և նավթային արդյունաբերության կենտրոն է։ Քաղաքն ունի համալսարան։
Բերգենի միջնադարյան նավամատույցը ՅՈւՆԵՍԿՕ-ի համաշխարհային ժառանգության օբյեկտ է։ 2000 թվականին Բերգենը ճանաչվել է Եվրոպայի մշակութային մայրաքաղաք։ Այստեղ է անցկացվել Եվրատեսիլ 1986 երգի մրցույթը։


== Պատմություն ==
Քաղաքը հիմնադրվել է 1070 թվականին Վոգենյան բուխտայի ափին Օլաֆ III արքայի կողմից, Bjørgvin անվամբ։ Մի քանի տասնամյակ անց բուխտայի հյուսիսային եզրին կանգնեցվեց Բերգենխուս քարե ամրոցը։ 12-րդ և 13-րդ դարերում Բերգենում ապրել են նորվեգական արքաներն ու եպիսկոպոսները։ 1217-1299 թվականներին Բերգենը եղել է միջնադարյան Նորվեգիայի մայրաքաղաքը։
14-րդ դարում նորվեգական միապետության թուլացման հետ մեկտեղ Բերգենում իշխանությունն անցավ հանզենյան առևտրականների ձեռքը։ Նրանց է քաղաքը պարտական իր գեղեցիկ զբոսավայրերով։ Բերգենում առևտրականների կառավարումը տևեց մինչև 18-րդ դար։
Չնայած 1702 և 1916 թվականների ավերիչ հրդեհներին՝ Բերգենը գրեթե իր ողջ պատմության ընթացքում մնաց Նորվեգիայի արևմտյան ափի կարևորագույն նավահանգիստը։ 1665 թվականին հենց Վոգենյան բուխտայում բռնկվեց անգլո-հոլանդական պատերազմներից մեկը։


== Աշխարհագրական դիրք ==
Բերգենը տեղակայված է Նորվեգիայի արևմտյան մասում՝ Հյուսիսային ծովի ափին։ Բերգենի կոմունայի (քաղաքապետարանի) շրջանակներում ափը բաժանված է մի քանի ֆյորդերի։ Կոմունան բաղկացած է մի քանի հովիտներից, որոնք բացվում են դեպի ծով, իսկ Բերգենը գտնվում է Բերգենսդալեն հովտում՝ Բերգենյան թերակզղում։ Բերգենի կոմունայում նաև մի շարք լճեր կան, որոնցից խոշորագույնն է Կալանվանետը (Kalandvannet)։


== Կլիմա ==


== Հետաքրքիր փաստեր ==
Բերգեն քաղաքի արվարձանում բազմաթիվ տներ միանման են։ Որպեսզի երեխաները չշփոթեն իրենց տները, յուրաքանչյուր դռան վրա փակցված է տանտիրուհու նկարը։


== Ծանոթագրություններ ==


== Արտաքին հղումներ ==
Այցելեք Բերգեն (անգլ.)
Բերգեն քաղաքի պաշտոնական կայք (նորվ.)
Բերգենի մասին տեղեկություն Նորվեգիայի պաշտոնական տուրիստական պորտալում
Բերգենը Գանզեյական միության ժամանակաշրջանում
Աստերոիդների ցանկ (333101-333200)

Աստերոիդների ցանկ (333001-333100)  • Աստերոիդների ցանկ  • Աստերոիդների ցանկ (333201-333300)
 Աստերոիդների ցանկ (333001-333100)  • Աստերոիդների ցանկ  • Աստերոիդների ցանկ (333201-333300)
Ռետրոտրանսպոզոն

Ռետրոտրանսպոզոն (կոչվում են նաև տրանսպոզոններ ՌՆԹ միջնորդով), գենետիկական տարրեր, որոնք կարող ենք բազմապատիկ անգամ մեծացնել իրենց քանակը գենոմում։ Տարածված են էուկարիոտիկ օրգանիզմների մեծ մասում։ Կազմում են տրանսպոզոնների երկու ենթադասերից մեկը. ի տարբերություն մյուս ենթադասի, ռետրոտրանսպոզոններին անհրաժեշտ է միջնորդ ՌՆԹ-ի տեսքով։
Հատկապես տարածված են բույսերում, որտեղ կազմում են կորիզային ԴՆԹ-ի նշանակալից մասը։ Օրինակ եգիպտացորենի գենոմի 49-78% կազմված է ռետրոտրանսպոզոններից։ Իսկ ցորենի գենոմի 90% կազմում են կրկնվող տարրերը և 68%՝ տրանսպոզոնները։ Կաթնասունների դեպքում գենոմի կեսը (45% - 48%) տրանսպոզոններ են կան վերջիններիս մնացորդներ։ Մարդկային գենոմի 42% կազմված է ռետրոտրանսպոզոններից, իսկ 2-3% ԴՆԹ տրանսպոզոններից։
Տարբերում են ռետրոտրանսպոզոնների երկու տեսակ — ռետրոտրանսպոզոններ երկար ծայրային կրկնություններով (անգլ.՝ LTR, long terminal repeats), և ռետրոտրանսպոզոններ առանց այդ կրկնությունների։
Վերջիններս իրենց հերթին բաժանվում են երկար միահյուսված (անգլ.՝ LINE, long interspersed elements) և կարճ միահյուսված կրկնություններ (անգլ.՝ SINE, short interspersed elements)։
Ռետրոտրանսպոզոնների կրկնապատկումը ՌՆԹ միջնորդի օգնությամբ ստեղծում է սեփական բազմաթիվ պատճեններ, որի հետևանքով գենոմի չափսը կարող է արագորեն աճել։ Ռետրոտրանսպոզոններն ընդունակ են նաև ինսերցիայի (ներդրում) եղանակով առաջացնելու տարատեսակ մուտացիաներ։ 
Ռետրոտրանսպոզոնները գործում են հետևյալ կերպ՝ նախ նրանք սինթեզում են կոմպլեմենտար ՌՆԹ շղթա, ապա այն դարձյալ ետ են վերածում ԴՆԹ շղթայի, որն արդեն կարող է ներդրվել գենոմի որևէ տեղամասում։ ՌՆԹ-ից ԴՆԹ անցումը իրականացվում է տրանսպոզոնների կողմից կոդավորվող հակադարձ տրանսկրիպտազների (անգլ.՝ reverse transcriptase) միջոցով։
Կուտակված բազմաթիվ մուտացիաների պատճառով տրանսպոզոնների մեծ մասն ակտիվ չէ։


== Ծանոթագրություններ ==
Ռոբերտ Փիք

Ռոբերտ Փիք Ավագը (մոտ 1551, Լինկոլնշիր, Անգլիա - 1619[…], Լոնդոն, Անգլիայի թագավորություն), անգլիացի նկարիչ, ով ակտիվ էր Եղիսաբեթ I–ի վարչության վերջում և Հակոբ Ա–ի վարչության սկզբում։ 1604 թ.–ին նա նշանակվեց նկարիչ գահի ժառանգորդ արքայազն Հենրիի կողմից։ 1607 թվականին, սերժանտ նկարիչ նշանակվեց Հակոբ Ա թագավորի կողմից, պաշտոն, որը նա կիսեց Ջոն դե Կրիթզի հետ. Փիկը հաճախ անվանվել է «ավագ», որպեսզի նրան տարբերեն նրա որդուց ՝ նկարիչ Վիլիամ Փիքից (1580-1639) ու նրա թոռնիկից՝ սըր Ռոբերտ Փիքից  (1605-1667).Փիքը միակ անգլիացի նկարիչն էր չորս արվեստագետների խմբից, ում վարպետության դասերը սերտորեն կապված էին։ Մյուս երեքը Դե Կրիթզը, Մարկուս Ղեերաերթս կրտսերն ու մանրանկարիչ Իսահակ Օլիվերն էին։


== Պատկերասրահ ==

		
		
		
		
		
		
		
		
		


== Ծանոթագրություններ ==
Ժուկի (գյուղ, Գլոբինոյի շրջան)

Անվան այլ կիրառումների համար տե՛ս՝ ԺուկիԺուկի (ուկրաիներեն՝ Жуки), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Ժուկի գյուղում բնակվում էր 632 մարդ։ Բնակավայրը զբաղեցնում է 3271 կմ² տարածք։ Բնակչության խտությունը կազմում էր 193,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)